Diari Oficial de la Generalitat Valenciana


Sumari del DOGV 2198, del 02-02-1994 (1994/830425)

ORDRE conjunta, de 15 de desembre de 1993, de les conselleries de Sanitat i Consum, i d'Educació i Ciència, per la qual s'adscriuen els centres docents d'Educació Especial als centres d'Atenció Primària corresponents.
-------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1993/12/15/(1)/dof/vci/html**

### Dades del document

Número de DOGV
:   2198

Data del DOGV
:   02-02-1994

Secció del DOGV
:   DISPOSICIONS GENERALS

Número del document
:   1994/830425


Data del document
:   15-12-1993

Organisme emissor
:   Conselleria de Educació i Ciència

Tipus de document
:   Ordre

Anàlisi jurídica

ORDRE conjunta, de 15 de desembre de 1993, de les conselleries de Sanitat i Consum, i d'Educació i Ciència, per la qual s'adscriuen els centres docents d'Educació Especial als centres d'Atenció Primària corresponents. [94/0538]  
Els centres d'Educació Especial que, d'acord amb el que estableix el RD 334/1985, de 6 de març, escolaritzen alumnes que necessiten suport i adaptacions de major grau diferents dels que se'ls podria prestar en un centre ordinari.  
Les atencions i suport d'aquests xiquets no es redueixen només a l'àmbit educatiu, ja que molts d'ells requereixen a més una atenció sanitària complementària, per la qual cosa és necessari configurar l'atenció ambulatòria de manera que preveja els tractaments sanitaris d'urgència, l'administració de medicaments o l'aplicació de tractaments específics.  
La coordinació de les accions educatives i sanitàries establerta en aquesta ordre té com a objetiu la rendibilitat i l'increment de les prestacions i serveis destinats a la població escolar d'Educació Especial.  
Fent ús de les competències que ens confereixen l'article 35 de la Llei 5/1983, de Govern Valencià,  
ORDENEM  
Primer  
Els centres docents públics d'Educació Especial, dependents de la Conselleria d'Educació i Ciència, hauran d'adscriure's al centre de salut que oportunament es determine, a l'efecte que l'alumnat puga rebre d'aquests l'atenció sanitària ambulatòria i els tractaments d'urgència que necessite durant la jornada escolar.  
Segon  
Els titulars dels centres d'Educació Especial no inclosos en l'apartat anterior, tant siguen públics, la titularitat dels quals depenga de l'administració local, o privats, podran sol·licitar l'adscripció d'aquests a un centre de salut.  
Tercer  
Les adscripcions s'efectuaran mitjançant resolució conjunta de la Direcció General de Centres Docents de la Conselleria d'Educació i Ciència i la Direcció del Servei Valencià de Salut de la Conselleria de Sanitat i Consum.  
DISPOSICIONS FINALS  
Primera  
Es faculta la Direcció General de Centres Docents i la Direcció del Servei Valencià de Salut perquè despleguen i apliquen tot el que estableix aquesta ordre.  
Segona  
Aquesta ordre entrarà en vigor el dia de la publicació en el Diari Oficial de la Generalitat Valenciana.  
València, 15 de desembre de 1993  
El Conseller de Sanitat i Consum,  
JOAQUíN COLOMER SALA  
El Conseller d'Educació i Ciència,  
JOAN ROMERO GONZáLEZ


Còpia Permalink ELI